Играо је за омладинску екипу Dolný Kubín. Са 20 година наступао је за чехословачки трећелигашки клуб који је 1971. прешао у другу лигу. У ФК Кошице одлази 1972. и игра у Првој лиги Чехословачке. Већ наредне године осваја Куп Словачке, а у сезони 1975-76 постаје најбољи стријелац у Првој лиги Чехословачке са 21 постигнутим голом. Те сезоне је и позван да наступи за фудбалску репрезентацију Чехословачке. У трећој од осам одиграних утакмица постигао је свој једини погодак за репрезентацију. Побједоносни гол је постигао 30. октобра 1975. у утакмици против Енглеске која је добијена резултатом 2:1 у квалификацијама за Европско првенство у фудбалу 1976. На Европском првенству у фудбалу 1976. са репрезентацијом је освојио златну медаљу. У ФК Слован Братислава прелази 1977. и ту остаје до 1981. након чега одлази у Шапанију и наступа за ФК Кадиз. У Кадизу је играо заједно са Јан Пиварником саиграчем из репрезентације, али пошто клуб није испунио уговорне обавезе оба играча се ускоро враћају у Чехословачку, а Галис кратко игра за ФК Жилина из које одлази у Белгију и током сезоне 1982/83 наступа за ФК Хаселт. Враћа се у Чехословачку гдје наступа за Петржаку и гдје је завршио играчку каријеру. Укупно је одиграо 225 мечева и постигао 89 голова.